CELEX: 32011R0954
Language: fi
Date: 2011-09-14
Title: Euroopan parlamentin ja neuvoston asetus (EU) N:o 954/2011, annettu 14 päivänä syyskuuta 2011 , kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta ETA:n kannalta merkityksellinen teksti

4.10.2011   
            
            
               FI
            
            
               Euroopan unionin virallinen lehti
            
            
               L 259/1
            
         EUROOPAN PARLAMENTIN JA NEUVOSTON ASETUS (EU) N:o 954/2011,
   annettu 14 päivänä syyskuuta 2011,
   kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 114 artiklan,
   ottavat huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ottavat huomioon Euroopan talous- ja sosiaalikomitean lausunnon (1),
   ovat kuulleet alueiden komiteaa,
   noudattavat tavallista lainsäätämisjärjestystä (2)
   
   sekä katsovat seuraavaa:
   
               (1)
            
            
               Asetuksessa (EY) N:o 2006/2004 (3) säädetään edellytykset, joiden mukaisesti kuluttajien etuja suojaavan lainsäädännön täytäntöönpanosta vastaamaan nimetyt jäsenvaltioiden toimivaltaiset viranomaiset tekevät yhteistyötä keskenään ja komission kanssa, jotta voidaan varmistaa tämän lainsäädännön noudattaminen ja sisämarkkinoiden toimivuus sekä parantaa kuluttajien taloudellisten etujen suojaa.
            
         
               (2)
            
            
               Asetuksen (EY) N:o 2006/2004 3 artiklan a alakohdassa olevan määritelmän mukaan ’kuluttajien etuja suojaavalla lainsäädännöllä’ tarkoitetaan mainitun asetuksen liitteessä, jäljempänä ’liite’, lueteltuja direktiivejä, sellaisina kuin ne on saatettu osaksi jäsenvaltioiden kansallista lainsäädäntöä, ja asetuksia.
            
         
               (3)
            
            
               Asetuksen (EY) N:o 2006/2004 voimaantulon jälkeen monet liitteessä mainituista säädöksistä on kumottu ja uutta lainsäädäntöä on hyväksytty.
            
         
               (4)
            
            
               Direktiivi 84/450/ETY (4) on kumottu ja korvattu direktiivillä 2006/114/EY (5). Viittaus direktiiviin 84/450/ETY olisi sen vuoksi poistettava liitteestä ja korvattava viittauksella tiettyihin direktiivin 2006/114/EY artikloihin, joiden tarkoituksena on kuluttajien etujen suojaaminen.
            
         
               (5)
            
            
               Direktiivi 87/102/ETY (6) on kumottu ja korvattu direktiivillä 2008/48/EY (7), mutta direktiivissä 2008/48/EY ei kuitenkaan nimenomaisesti todeta, että viittauksia kumottuun direktiiviin 87/102/ETY on pidettävä viittauksina direktiiviin 2008/48/EY. Oikeusvarmuuteen liittyvistä syistä liitteessä oleva viittaus direktiiviin 87/102/ETY olisi näin ollen korvattava viittauksella direktiiviin 2008/48/EY.
            
         
               (6)
            
            
               Direktiivi 89/552/ETY (8) on kumottu ja korvattu direktiivillä 2010/13/EU (9). Direktiivin 2010/13/EU 34 artiklan toisen kohdan mukaisesti viittauksia direktiiviin 89/552/ETY pidetään viittauksina direktiiviin 2010/13/EU. Selkeyden parantamiseksi olisi kuitenkin asianmukaista korvata liitteessä oleva viittaus direktiiviin 89/552/ETY viittauksella direktiivin 2010/13/EU asianomaisiin artikloihin.
            
         
               (7)
            
            
               Direktiiviä 93/13/ETY (10) ei ole muutettu komission päätöksellä 2002/995/EY (11). Näin ollen liitteessä oleva viittaus mainittuun päätökseen olisi poistettava.
            
         
               (8)
            
            
               Direktiivi 94/47/EY (12) on kumottu ja korvattu direktiivillä 2008/122/EY (13). Direktiivin 2008/122/EY 18 artiklan toisen kohdan mukaisesti viittauksia direktiiviin 94/47/EY pidetään viittauksina direktiiviin 2008/122/EU. Selkeyden parantamiseksi olisi kuitenkin asianmukaista korvata liitteessä oleva viittaus direktiiviin 94/47/EY viittauksella direktiiviin 2008/122/EY.
            
         
               (9)
            
            
               Direktiivillä 97/55/EY (14) on muutettu kumottua direktiiviä 84/450/ETY. Viittaus direktiiviin 97/55/EY olisi tämän vuoksi poistettava liitteestä.
            
         
               (10)
            
            
               Liite olisi sen vuoksi muutettava.
            
         
               (11)
            
            
               On arvioitava asetuksen (EY) N:o 2006/2004 tehokkuutta ja toimintamekanismeja sekä tutkittava perinpohjaisesti mahdollisuutta sisällyttää kuluttajien etuja suojelevia uusia säädöksiä liitteeseen ja tällä tavoin pohjustettava asetuksen mahdollista tarkistamista, jonka tarkoituksena on tarjota täytäntöönpanoviranomaisille paremmat keinot havaita, tutkia ja lopettaa tai kieltää kuluttajien yhteisten etujen rikkomukset rajatylittävissä tilanteissa. Tätä varten komission olisi toimitettava mahdollisimman pian ja joka tapauksessa vuoden 2014 loppuun mennessä Euroopan parlamentille ja neuvostolle kertomus, johon on liitettävä tarvittaessa lainsäädäntöehdotus,
            
         OVAT HYVÄKSYNEET TÄMÄN ASETUKSEN:
   1 artikla
   Muutetaan asetus (EY) N:o 2006/2004 seuraavasti:
   
               1)
            
            
               Lisätään artikla seuraavasti:
               ”21 a artikla
               Uudelleentarkastelu
               Komissio toimittaa viimeistään 31 päivänä joulukuuta 2014 Euroopan parlamentille ja neuvostolle kertomuksen, jossa arvioidaan tämän asetuksen tehokkuutta ja toimintamekanismeja ja tutkitaan perinpohjaisesti mahdollisuutta sisällyttää kuluttajien etuja suojelevia uusia säädöksiä sen liitteeseen. Kertomuksen on perustuttava ulkoiseen arviointiin ja kaikkien sidosryhmien entistä laajempaan kuulemiseen, ja siihen on liitettävä tarvittaessa lainsäädäntöehdotus.”.
            
         
               2)
            
            
               Muutetaan liite tämän asetuksen liitteen mukaisesti.
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Strasbourgissa 14 päivänä syyskuuta 2011.
      
         
            Euroopan parlamentin puolesta
         
         
            Puhemies
         
         J. BUZEK
      
      
         
            Neuvoston puolesta
         
         
            Puheenjohtaja
         
         M. DOWGIELEWICZ
      
   
   
      (1)  EUVL C 218, 23.7.2011, s. 69.
   
      (2)  Euroopan parlamentin kanta, vahvistettu 5. heinäkuuta 2011 (ei vielä julkaistu virallisessa lehdessä), ja neuvoston päätös, tehty 27. heinäkuuta 2011.
   
      (3)  Euroopan parlamentin ja neuvoston asetus (EY) N:o 2006/2004, annettu 27 päivänä lokakuuta 2004, kuluttajansuojalainsäädännön täytäntöönpanosta vastaavien kansallisten viranomaisten yhteistyöstä (asetus kuluttajansuojaa koskevasta yhteistyöstä) (EUVL L 364, 9.12.2004, s. 1).
   
      (4)  Neuvoston direktiivi 84/450/ETY, annettu 10 päivänä syyskuuta 1984, harhaanjohtavasta ja vertailevasta mainonnasta (EYVL L 250, 19.9.1984, s. 17).
   
      (5)  Euroopan parlamentin ja neuvoston direktiivi 2006/114/EY, annettu 12 päivänä joulukuuta 2006, harhaanjohtavasta ja vertailevasta mainonnasta (EUVL L 376, 27.12.2006, s. 21).
   
      (6)  Neuvoston direktiivi 87/102/ETY, annettu 22 päivänä joulukuuta 1986, kulutusluottoja koskevien jäsenvaltioiden lakien, asetusten ja hallinnollisten määräysten lähentämisestä (EYVL L 42, 12.2.1987, s. 48).
   
      (7)  Euroopan parlamentin ja neuvoston direktiivi 2008/48/EY, annettu 23 päivänä huhtikuuta 2008, kulutusluottosopimuksista ja neuvoston direktiivin 87/102/ETY kumoamisesta (EUVL L 133, 22.5.2008, s. 66).
   
      (8)  Neuvoston direktiivi 89/552/ETY, annettu 3 päivänä lokakuuta 1989, televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta (audiovisuaalisia mediapalveluja koskeva direktiivi) (EYVL L 298, 17.10.1989, s. 23).
   
      (9)  Euroopan parlamentin ja neuvoston direktiivi 2010/13/EU, annettu 10 päivänä maaliskuuta 2010, audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta (audiovisuaalisia mediapalveluja koskeva direktiivi) (EUVL L 95, 15.4.2010, s. 1).
   
      (10)  Neuvoston direktiivi 93/13/ETY, annettu 5 päivänä huhtikuuta 1993, kuluttajasopimusten kohtuuttomista ehdoista (EYVL L 95, 21.4.1993, s. 29).
   
      (11)  Komission päätös 2002/995/EY, tehty 9 päivänä joulukuuta 2002, henkilökohtaiseen kulutukseen tuotavia eläinperäisiä tuotteita koskevista väliaikaisista suojatoimenpiteistä (EYVL L 353, 30.12.2002, s. 1).
   
      (12)  Euroopan parlamentin ja neuvoston direktiivi 94/47/EY, annettu 26 päivänä lokakuuta 1994, ostajien suojaamisesta kiinteistöjen osa-aikaisen käyttöoikeuden ostosopimuksen tiettyihin osiin nähden (EYVL L 280, 29.10.1994, s. 83).
   
      (13)  Euroopan parlamentin ja neuvoston direktiivi 2008/122/EY, annettu 14 päivänä tammikuuta 2009, kuluttajien suojaamisesta aikaosuuksia, pitkäkestoisia lomatuotteita, jälleenmyyntiä ja vaihtoa koskeviin sopimuksiin liittyvien tiettyjen seikkojen osalta (EUVL L 33, 3.2.2009, s. 10).
   
      (14)  Euroopan parlamentin ja neuvoston direktiivi 97/55/EY, annettu 6 päivänä lokakuuta 1997, harhaanjohtavaa mainontaa koskevan direktiivin 84/450/ETY muuttamisesta sisällyttämällä siihen vertaileva mainonta (EUVL L 290, 23.10.1997, s. 18).
   
      LIITE
      Muutetaan asetuksen (EY) N:o 2006/2004 liite seuraavasti:
      
                  1)
               
               
                  Korvataan alaviite (1) seuraavasti:
                  
                              ”(1)
                              
                           
                           
                              Direktiivit 6, 8 ja 13 sisältävät erityissäännöksiä.”.
                           
                        
            
                  2)
               
               
                  Korvataan 1 kohta seuraavasti:
                  
                              ”1.
                           
                           
                              Euroopan parlamentin ja neuvoston direktiivi 2006/114/EY, annettu 12 päivänä joulukuuta 2006, harhaanjohtavasta ja vertailevasta mainonnasta (EUVL L 376, 27.12.2006, s. 21): 1 artikla, 2 artiklan c alakohta ja 4–8 artikla.”.
                           
                        
            
                  3)
               
               
                  Korvataan 3 ja 4 kohta seuraavasti:
                  
                              ”3.
                           
                           
                              Euroopan parlamentin ja neuvoston direktiivi 2008/48/EY, annettu 23 päivänä huhtikuuta 2008, kulutusluottosopimuksista ja neuvoston direktiivin 87/102/ETY kumoamisesta (EUVL L 133, 22.5.2008, s. 66).
                           
                        
                              4.
                           
                           
                              Euroopan parlamentin ja neuvoston direktiivi 2010/13/EU, annettu 10 päivänä maaliskuuta 2010, audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta (audiovisuaalisia mediapalveluja koskeva direktiivi) (EUVL L 95, 15.4.2010, s. 1): 9, 10, 11 ja 19–26 artikla.”.
                           
                        
            
                  4)
               
               
                  Korvataan 6 j a 7 kohta seuraavasti:
                  
                              ”6.
                           
                           
                              Neuvoston direktiivi 93/13/ETY, annettu 5 päivänä huhtikuuta 1993, kuluttajasopimusten kohtuuttomista ehdoista (EYVL L 95, 21.4.1993, s. 29).
                           
                        
                              7.
                           
                           
                              Euroopan parlamentin ja neuvoston direktiivi 2008/122/EY, annettu 14 päivänä tammikuuta 2009, kuluttajien suojaamisesta aikaosuuksia, pitkäkestoisia lomatuotteita, jälleenmyyntiä ja vaihtoa koskeviin sopimuksiin liittyvien tiettyjen seikkojen osalta (EUVL L 33, 3.2.2009, s. 10).”.
                           
                        
            
                  5)
               
               
                  Poistetaan 9 kohta.